**Hrvatski zavod za javno zdravstvo**

Zagreb, 26.02.2020., 15h

*revidirana verzija sukladno aktualnoj epidemiološkoj situaciji*

Preporuka postupanja u odgojno-obrazovnim ustanovama (dječjim vrtićima, školama i đačkim domovima)

**Specifične mjere zaštite vezano uz nCoV bolesti (COVID-19):**

Postupci provjeravanja putnika koji ulaze u Hrvatsku definirani su na način da se osigura najveća moguća zaštita zdravlja stanovništva i putnika uz minimalno ometanje međunarodnog prometa.

Za osobe koje su unazad 14 dana boravile u Kini, Hong Kongu, Japanu, Iranu, Singapuru,Južnoj Koreji te oni koji su nakon 23. veljače doputovali u Hrvatsku iz talijanskih pokrajina Lombardija, Veneto, Emilia Romagna i Piedmontprovodi seu trajanju od 14 dana od napuštanja zahvaćenih područja:

* aktivni zdravstveni nadzor (javljanje zdravstvenog stanja teritorijalno nadležnom epidemiologu prema adresi stanovanja/boravka)
* u samoizolaciji na temelju rješenja graničnog sanitarnog inspektora o podvrgavanju zdravstvenom nadzoru radi praćenja pojave simptoma respiratorne bolesti.

Nadalje, oni koji su došli prije 24.2. iz navedenih pokrajina u Italiji a sveukupno unutar 14 dana, te su razvili respiratorne simptome nikako ne smiju ići u odgojno-obrazovne ustanove te se odmah trebaju javiti svom izabranom liječniku.

- Definicija zahvaćenog područja: Kina, Hong Kong, talijanske pokrajine Lombardija, Veneto, Emilia Romagna i Piedmont, Japan, Iran, Singapur, južna Koreja.

1. Aktivni zdravstveni nadzor nad **zdravom djecom i učenicima** koji dolaze iz zahvaćenih područja a koji u anamnezi ne navode bliski kontakt s oboljelima:**UVIJEK JE U SAMOIZOLACIJI** kod kuće ili u đačkom domu (organiziranom smještaju) **pri čemu ova djeca i učenici mogu živjeti s drugim osobama** (mogu primjerice dijeliti sobuu đačkom domus drugim djetetom).  
  
2. Aktivni zdravstveni nadzor nad **zdravim djetetom/učenikom**(bez znakova bolesti) koji dolaze iz zahvaćenih područja a**koji su bili u bliskim kontaktima s oboljelima:UVIJEK JE U SAMOIZOLACIJI** kod kuće ili u đačkom domu (organiziranom smještaju)ali pri tome trebaju živjeti sami. Dakle, u đačkom domu je neophodno, kada god je moguće,**organizirati da takav učenikboravi sam u sob**i te da ne dijeli sobu s drugim učenicima. Također đački dom treba organizirati da takav učenik jede u svojoj sobi a ne u zajedničkom prostoru s drugima,te da ne koristi zajedničke prostorije poput sanitarnih čvorova. Ako ne žive sami ili nikako nije moguće organizirati da sam boravi u sobi u đakom domu, neophodan je boravak u ORGANIZIRANOJ KARANTENI.

3.Djecu i učenike koje dolazi iz zahvaćenih područja a **imaju neki od respiratornih simptoma** (nagli početak barem jednog od sljedećih simptoma: povišena tjelesna temperatura, kašalj, grlobolja i kratak dah) neophodno je tretirati kao zaražene osobedok se zaraza ne isključi mikrobiološkom obradom, što znači da je **neophodna hospitalizacija**u odgovarajućoj zdravstvenoj ustanovi.

Djeca i učenici kod kojih se provodi aktivan zdravstveni nadzor u samoizolaciji (točka 1. i 2.) ne pohađaju odgojno-obrazovne ustanove za vrijeme trajanja ove mjere zaštite.

Do daljnjega je neophodno odgoditi sve organizirane odlaske djece i učenika u zahvaćena područja, kao i organizirane susrete (primjerice sportska natjecanja) s djecom i učenicima koja dolaze iz zahvaćenih područja.

Putovanja i organiziranja druženja unutar Hrvatske za djecu i učenike i nadalje su moguća, uz uvjet da u navedenom ne sudjeluju djeca s respiratornim simptomima te uz poticanje boravka na otvorenom.

No situacija se brzo može mijenjati s obzirom na epidemiološku situaciju, te se ove preporuke mogu promijeniti, stoga molim pratite web stranice HZJZ-a (www.hzjz.hr) i Ministarstva zdravstva na kojima se svakodnevno  objavljuju ažurirani podaci  vezano uz coronavirus, kao i mjere prevencije:

<https://zdravstvo.gov.hr/koronavirus-i-mjere-prevencije/4952>

<https://www.hzjz.hr/medunarodna-istrazivanja/koronavirus-najnoviji-podatci/>

<https://www.hzjz.hr/sluzba-epidemiologija-zarazne-bolesti/pitanja-i-odgovori-o-novom-koronavirusu-2019-ncov/>

**Opće mjere zaštite:**

Neophodno je u organiziranom smještaju i boravku učenika, u svim odgojno-obrazovnim ustanovama, u svim prostorima gdje se odvija nastava i boravak djece, sanitarnim čvorovima te u prostorima gdje je organizirana prehrana, osigurati:

* mogućnost pranja ruku sa sapunom i tekućom vodomte sušenje ruku jednokratnim ručnicima ili sušilicama sa cirkulirajućim zrakomilikorištenje dezinficijensa na bazi alkohola,
* nedolazak u školu i predškolsku ustanovu osoblju,učenicima, djeci i osobama u pratnji koji imaju simptome infekcije dišnih putova, odnosno koji imaju najmanje jedan od sljedećih simptoma:povišena tjelesna temperatura, kašalj, grlobolja i kratak dah; **sva ostala djeca i učenici uobičajeno pohađaju odgojno-obrazovne ustanove te sve školske i izvannastavne aktivnosti.**

Djecu i učenike kao i ostale građane neophodno je podsjećati na pridržavanje preporuka općih mjera zaštite:

* redovito perite ruke sapunom i vodom ili koristite dezinficijens na bazi alkohola
* kada kašljete i kišete prekrijte usta i nos papirnatom maramicom i poslije ju odbacite u koš za otpad te operite ruke
* izbjegavajte bliski kontakt s osobama koji imaju simptome infekcije dišnih putova, odnosno koji imaju najmanje jedan od sljedećih simptoma:povišena tjelesna temperatura, kašalj, grlobolja i kratak dah